               EUROPOS KOMISIJA
            Briuselis, 2017 05 03
            COM(2017) 218 final
            Rekomendacija
            TARYBOS SPRENDIMAS
            kuriuo Komisija įgaliojama pradėti derybas dėl susitarimo su Jungtine Didžiosios Britanijos ir Šiaurės Airijos Karalyste, kuriame nustatoma jos išstojimo iš Europos Sąjungos tvarka

               AIŠKINAMASIS MEMORANDUMAS

               1.
                     PASIŪLYMO APLINKYBĖS

               •Pasiūlymo pagrindimas ir tikslai

                  Pagal Europos Sąjungos sutarties 50 straipsnį bet kuri valstybė narė pagal savo konstitucines nuostatas gali nuspręsti išstoti iš Sąjungos ir, jei ji taip nusprendžia, apie savo ketinimą praneša Europos Vadovų Tarybai.

                  2017 m. kovo 29 d. Jungtinė Karalystė pranešė Europos Vadovų Tarybai apie savo ketinimą išstoti iš Sąjungos ir Europos atominės energijos bendrijos.

                  Europos Sąjungos sutarties 50 straipsnyje numatyta, kad, vadovaudamasi Europos Vadovų Tarybos pateiktomis gairėmis, Sąjunga susidera ir sudaro su pasitraukti iš Europos Sąjungos norinčia valstybe susitarimą, kuriame nustatoma jos išstojimo iš Sąjungos tvarka atsižvelgiant į pagrindinius būsimų tos valstybės santykių su Sąjunga principus.

                  Primenama, kad susitarimo dėl išstojimo įsigaliojimo diena turėtų būti ne vėlesnė kaip 2019 m. kovo 30 d., jei Europos Vadovų Taryba, susitarusi su Jungtine Karalyste, vieningai nenusprendžia pratęsti šio termino pagal Europos Sąjungos sutarties 50 straipsnio 3 dalį. Jei tokio susitarimo nėra, visos Sąjungos sutartys ir Europos atominės energijos bendrijos steigimo sutartis Jungtinei Karalystei nustoja galioti 2019 m. kovo 30 d. 00.00 (Briuselio laiku). Išstojimo dieną Jungtinė Karalystė taps trečiąja valstybe. Tą pačią dieną Sutartys taip pat nustos būti taikomos užjūrio šalims ir teritorijoms, specialiais ryšiais susijusioms su Jungtine Karalyste
                     1
                  , ir Europos teritorijoms, už kurių išorės santykius yra atsakinga Jungtinė Karalystė, kurioms Sutartys taikomos pagal Sutarties dėl Europos Sąjungos veikimo 355 straipsnį.

                  Europos Vadovų Taryba gaires priėmė 2017 m. balandžio 29 d. Vadovaujantis šiomis gairėmis, šioje rekomendacijoje siūloma, kad Taryba įgaliotų Komisiją pradėti derybas dėl susitarimo su Jungtine Karalyste, kuriame nustatoma jos išstojimo iš Europos Sąjungos ir Europos atominės energijos bendrijos tvarka, skirtų Komisiją Sąjungos derybininke ir pateiktų Komisijai derybinius nurodymus.

                  Derybos bus vedamos vadovaujantis Europos Vadovų Tarybos gairėmis, laikantis derybinių nurodymų ir tinkamai atsižvelgiant į Europos Parlamento 2017 m. balandžio 5 d. rezoliuciją. Vedant derybas bus laikomasi laipsniško požiūrio, kaip nustatyta Europos Vadovų Tarybos gairėse. Priede pateiktuose rekomenduojamuose derybiniuose nurodymuose aptariamas pirmasis derybų etapas ir jame pirmenybė bus teikiama klausimams, kurie šiuo metu buvo nustatyti kaip tikrai būtini, kad būtų užtikrintas tvarkingas išstojimas. Derybiniai nurodymai visose derybose prireikus gali būti iš dalies keičiami ir papildomi, visų pirma tam, kad atspindėtų Europos Vadovų Tarybos gairių raidą ir apimtų kitą derybų etapą.

                  Susitarimas dėl būsimų Sąjungos ir Jungtinės Karalystės santykių gali būti užbaigtas ir sudarytas tik tada, kai Jungtinė Karalystė taps trečiąja valstybe. Tačiau pagal Europos Sąjungos sutarties 50 straipsnį reikalaujama, kad susitarime, kuriame nustatoma išstojimo iš Sąjungos tvarka, būtų atsižvelgta į pagrindinius būsimų santykių su Sąjunga principus. Kai tik Europos Vadovų Taryba nuspręs, kad padaryta pakankama pažanga, kad būtų galima pereiti prie kito derybų etapo, šiuo tikslu antrajame derybų pagal 50 straipsnį etape su Jungtine Karalyste turėtų būti rastas visa apimantis pagrindinių būsimų santykių principų supratimas.

                  Pereinamojo laikotarpio priemonių, įskaitant jungiamąsias priemones, skirtas pereiti prie numatomų pagrindinių būsimų santykių principų taikymo, nustatymas pagal susitarimą dėl išstojimo, atsižvelgiant į padarytą pažangą, priklauso nuo Sąjungos ir Jungtinės Karalystės pagrindinių būsimų santykių principų supratimo, kuris bus nustatytas antrajame derybų etape. Todėl klausimai, kurie gali būti susiję su tokiomis pereinamojo laikotarpio priemonėmis, šiuose rekomenduojamuose derybiniuose nurodymuose neaptariami ir bus nustatyti vėlesniame etape. Šis požiūris suteiks galimybę veiksmingai paskirstyti ribotą laiką, pagal Europos Sąjungos sutarties 50 straipsnį skirtą Susitarimui sudaryti.

                  Vadovaujantis Europos Vadovų Tarybos gairėmis, toliau išdėstyti pagrindiniai principai bus vienodai taikomi tiek deryboms dėl tvarkingo išstojimo, tiek visoms preliminarioms ir parengiamosioms diskusijoms dėl pagrindinių būsimų santykių principų, tiek bet kurios formos pereinamojo laikotarpio priemonėms:

               –Susitarimas turės būti grindžiamas teisių ir pareigų pusiausvyra ir juo turės būti užtikrintos vienodos sąlygos;

               –norint išlaikyti bendrosios rinkos vientisumą, dalyvavimas joje negali būti grindžiamas sektoriniu požiūriu;

               –Sąjungai nepriklausanti valstybė, kuri neturi tų pačių pareigų kaip valstybė narė, negali turėti tų pačių teisių ir naudotis tais pačiais privalumais kaip valstybė narė;

               –norint dalyvauti bendrojoje rinkoje reikia pripažinti visas keturias laisves;

               –su Jungtine Karalyste bus deramasi dėl viso paketo. Vadovaujantis principu, kad nesusitarta dėl nieko, kol nesusitarta dėl visko, dėl atskirų punktų negali būti susitarta atskirai. Sąjunga derybose laikysis vieningų pozicijų ir naudosis tik tais kanalais, kurie yra nustatyti Europos Vadovų Tarybos gairėse ir derybiniuose nurodymuose; tarp atskirų valstybių narių ir Jungtinės Karalystės nebus jokių atskirų derybų klausimais, susijusiais su išstojimu;

               –Susitarimu turės būti paisoma Sąjungos sprendimų priėmimo autonomiškumo, taip pat Europos Sąjungos Teisingumo Teismo vaidmens.

               •Suderinamumas su kitomis Sąjungos politikos sritimis

                  Vedant derybas ir sudarant Susitarimą pagal Europos Sąjungos sutarties 50 straipsnį bus visiškai laikomasi Sutarčių ir bus užtikrintas Sąjungos teisinės tvarkos vientisumas ir autonomiškumas. Taip pat bus ginamos Sąjungos vertybės, tikslai ir interesai ir užtikrinamas jos politikos ir veiksmų nuoseklumas, veiksmingumas ir tęstinumas.

               •Pagrindinės teisės

                  Pagal Europos Sąjungos sutarties 6 straipsnį Sąjunga pripažįsta Europos Sąjungos pagrindinių teisių chartijoje, kuri turi tokią pat teisinę galią kaip ir Sutartys, išdėstytas teises, laisves ir principus. Be to, pagrindinės teisės, kurias garantuoja Europos žmogaus teisių ir pagrindinių laisvių apsaugos konvencija ir kurios kyla iš valstybėms narėms bendrų konstitucinių tradicijų, sudaro Sąjungos teisės bendruosius principus.

                  Šios teisės, laisvės ir principai ir toliau bus visiškai išlaikyti ir apsaugoti Sąjungoje tiek vykstant derybų su Jungtine Karalyste procesui pagal Europos Sąjungos sutarties 50 straipsnį, tiek Jungtinei Karalystei išstojus iš Sąjungos.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Jungtinė Karalystė pranešė apie savo ketinimą išstoti iš Europos Sąjungos. Todėl derybų ir susitarimo dėl išstojimo sudarymo teisinis pagrindas yra Europos Sąjungos sutarties 50 straipsnis. Primenama, kad pagal Europos atominės energijos bendrijos steigimo sutarties 106a straipsnį Europos Sąjungos sutarties 50 straipsnis taip pat taikomas Europos atominės energijos bendrijai.

                  Pagal Sutarties dėl Europos Sąjungos veikimo 218 straipsnio 3 dalį, į kurią daroma nuoroda Europos Sąjungos sutarties 50 straipsnyje, Komisija teikia rekomendacijas Tarybai, o ši priima sprendimą, kuriuo įgalioja pradėti derybas, ir skiria Sąjungos derybininką.

               •Proporcingumo principas

                  Šioje rekomendacijoje siūloma, kad Taryba įgaliotų pradėti derybas ir skirtų Sąjungos derybininką, kaip reikalaujama Europos Sąjungos sutarties 50 straipsnyje kartu su Sutarties dėl Europos Sąjungos veikimo 218 straipsnio 3 dalimi. Derybų pagal Europos Sąjungos sutarties 50 straipsnį tikslas bus užtikrinti tvarkingą Jungtinės Karalystės išstojimą iš Sąjungos. Kadangi susitarimas dėl būsimų Sąjungos ir Jungtinės Karalystės santykių gali būti sudarytas tik tada, kai Jungtinė Karalystė taps trečiąja valstybe, derybose nebus sprendžiami klausimai, susiję su pagrindiniais ES ir Jungtinės Karalystės būsimų santykių principais, tačiau derybose į tuos pagrindinius principus bus atsižvelgiama.

               •Priemonės pasirinkimas

                  Pagal Europos Sąjungos sutarties 50 straipsnį su Jungtine Karalyste turi būti susiderėta dėl susitarimo, kuriame nustatoma jos išstojimo iš Europos Sąjungos tvarka. Sutarties dėl Europos Sąjungos veikimo 218 straipsnio 3 dalyje numatyta, kad Komisija turi teikti rekomendacijas Tarybai, o ši priima sprendimą, kuriuo skiriamas Sąjungos derybininkas ir įgaliojama pradėti derybas. Tarybos sprendimas yra tinkama priemonė Tarybai įgalioti Komisiją šiuo tikslu.

               3.POVEIKIS BIUDŽETUI

                  Numatoma, kad ši rekomendacija, kuria siūloma, kad Taryba skirtų Sąjungos derybininką ir įgaliotų Komisiją pradėti derybas su Jungtine Karalyste, tiesioginio poveikio biudžetui, kiek tai susiję su derybų procesu, neturės. Susitarimo pagal Europos Sąjungos sutarties 50 straipsnį poveikis biudžetui, kurį lems pirmiau minėtos derybos, bus nustatytas, kai bus pateikti atitinkami susitarimo dėl išstojimo pasirašymo ir sudarymo pasiūlymai.

               4.KITI ELEMENTAI

               •Išsamus konkrečių pasiūlymo nuostatų paaiškinimas

                  Rekomenduojamo Tarybos sprendimo 1 straipsnyje Taryba įgalioja pradėti derybas ir skiria Komisiją Sąjungos derybininke dėl susitarimo su Jungtine Karalyste, kuriame nustatoma jos išstojimo iš Sąjungos ir Europos atominės energijos bendrijos tvarka.

                  Rekomenduojamo Tarybos sprendimo 2 straipsnyje Taryba nustato, kad derybos turi būti vedamos vadovaujantis Europos Vadovų Tarybos pateiktomis gairėmis ir priede išdėstytais derybiniais nurodymais.

                  Rekomenduojamame Tarybos sprendimo priede išdėstomi derybiniai nurodymai dėl šių klausimų:

               –piliečių teisių;

               –vieno finansinio susitarimo, susijusio su Sąjungos biudžetu ir Jungtinės Karalystės narystės pagal Sutartis įsteigtose institucijose ar įstaigose nutraukimu, taip pat su Jungtinės Karalystės dalyvavimu konkrečiuose su Sąjungos politika susijusiuose fonduose ir priemonėse;

               –tvarkos, susijusios su rinkai pateiktomis prekėmis ir pagal Sąjungos teisę vykdomomis procedūromis;

               –tvarkos, susijusios su kitais administraciniais klausimais, susijusiais su Sąjungos veikimu;

               –Susitarimo administravimo.

               •Sprendimo ir priede išdėstytų derybinių nurodymų paskelbimas

                  Komisija siūlo Tarybai viešai paskelbti sprendimą, kuriuo įgaliojama pradėti derybas dėl susitarimo su Jungtine Didžiosios Britanijos ir Šiaurės Airijos Karalyste, kuriame nustatoma jos išstojimo iš Europos Sąjungos tvarka, ir Komisija skiriama Sąjungos derybininke, taip pat jo priede išdėstytus derybinius nurodymus.

               Rekomendacija

               TARYBOS SPRENDIMAS

               kuriuo Komisija įgaliojama pradėti derybas dėl susitarimo su Jungtine Didžiosios Britanijos ir Šiaurės Airijos Karalyste, kuriame nustatoma jos išstojimo iš Europos Sąjungos tvarka

               EUROPOS SĄJUNGOS TARYBA,

               atsižvelgdama į Sutartis, ypač į Europos Sąjungos sutarties 50 straipsnį kartu su Sutarties dėl Europos Sąjungos veikimo 218 straipsnio 3 dalimi,

               atsižvelgdama į 2017 m. balandžio 29 d. Europos Vadovų Tarybos gaires,

               atsižvelgdama į Europos Komisijos rekomendaciją,

               kadangi:

               (1)2017 m. kovo 29 d. Jungtinė Didžiosios Britanijos ir Šiaurės Airijos Karalystė pranešė Europos Vadovų Tarybai apie savo ketinimą išstoti iš Europos Sąjungos;

               (2)2017 m. balandžio 29 d. Europos Vadovų Taryba priėmė gaires, kuriose apibrėžti derybų pagal Europos Sąjungos sutarties 50 straipsnį principai ir išdėstyti bendri principai, kurių Sąjunga laikysis visose derybose;

               (3)vadovaudamasi Europos Vadovų Tarybos gairėmis, Sąjunga turėtų susiderėti ir sudaryti su Jungtine Karalyste susitarimą, kuriame nustatoma jos išstojimo iš Sąjungos tvarka, atsižvelgiant į pagrindinius būsimų jos santykių su Sąjunga principus (toliau – Susitarimas dėl išstojimo);

               (4)jei Europos Vadovų Taryba, susitarusi su Jungtine Karalyste, vieningai nenuspręs pratęsti termino, Sutartys Jungtinei Karalystei nustos galioti nuo Susitarimo dėl išstojimo įsigaliojimo dienos arba, jei tokio susitarimo nėra, praėjus dvejiems metams po pranešimo gavimo;

               (5)todėl reikėtų nedelsiant pradėti derybas, kad būtų sudarytas Susitarimas dėl išstojimo;

               (6)2017 m. balandžio 5 d. Europos Parlamentas priėmė rezoliuciją, kurioje išdėstyta jo pozicija dėl derybų dėl išstojimo;

               (7)Komisija turėtų būti įgaliota pradėti derybas dėl Susitarimo dėl išstojimo ir paskirta Sąjungos derybininke;

               (8)pagal Europos atominės energijos bendrijos steigimo sutarties 106a straipsnį Europos Sąjungos sutarties 50 straipsnis taikomas Europos atominės energijos bendrijai,

               PRIĖMĖ ŠĮ SPRENDIMĄ:

               1 straipsnis

               Komisija įgaliojama Sąjungos vardu pradėti derybas dėl susitarimo su Jungtine Didžiosios Britanijos ir Šiaurės Airijos Karalyste, kuriame nustatoma jos išstojimo iš Europos Sąjungos ir Europos atominės energijos bendrijos tvarka, atsižvelgiant į pagrindinius būsimų jos santykių su Sąjunga principus, ir skiriama Sąjungos derybininke.

               2 straipsnis

               Derybos vedamos vadovaujantis Europos Vadovų Tarybos priimtomis gairėmis ir laikantis priede išdėstytų derybinių nurodymų.

               3 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)
                  Išvardytos Sutarties dėl Europos Sąjungos veikimo II priedo dvylikoje paskutinių įtraukų.

    ---documentbreak---

               EUROPOS KOMISIJA
            Briuselis, 2017 05 03
            COM(2017) 218 final
            PRIEDAS
            prie
            Rekomendacijos dėlTARYBOS SPRENDIMO
            kuriuo Komisija įgaliojama pradėti derybas dėl susitarimo su Jungtine Didžiosios Britanijos ir Šiaurės Airijos Karalyste, kuriame nustatoma jos išstojimo iš Europos Sąjungos tvarka

               PRIEDAS

                  Susitarimo su Jungtine Didžiosios Britanijos ir Šiaurės Airijos Karalyste, kuriame nustatoma jos išstojimo iš Europos Sąjungos tvarka, derybiniai nurodymai

               I.Susitarimo dėl išstojimo tikslas

               1.Jungtinei Didžiosios Britanijos ir Šiaurės Airijos Karalystei (toliau – Jungtinė Karalystė) pateikus pranešimą dėl ketinimo išstoti iš Europos Sąjungos, Sąjunga susidera ir sudaro su Jungtine Karalyste susitarimą dėl išstojimo pagal Europos Sąjungos sutarties 50 straipsnį (toliau – Susitarimas).

               2.Susitarime bus nustatyta Jungtinės Karalystės išstojimo tvarka, atsižvelgiant į pagrindinius būsimų jos santykių su Sąjunga principus.

               3.Pagrindinis Susitarimo tikslas yra užtikrinti tvarkingą Jungtinės Karalystės išstojimą iš Europos Sąjungos ir Europos atominės energijos bendrijos. Šiuose derybiniuose nurodymuose „Sąjunga“ yra Europos Sąjunga, įsteigta Europos Sąjungos sutartimi ir Sutartimi dėl Europos Sąjungos veikimo, ir (arba) tam tikrais atvejais Europos atominės energijos bendrija, įsteigta Europos atominės energijos bendrijos steigimo sutartimi.

               4.Dėl Susitarimo bus deramasi vadovaujantis Europos Vadovų Tarybos gairėmis ir laikantis derybinių nurodymų. Šie derybiniai nurodymai yra pagrįsti Europos Vadovų Tarybos gairėmis: Sąjungos pozicijos dėl derybų dėl išstojimo rengiamos visiškai laikantis gairėse išdėstytų tikslų, principų ir pozicijų. Derybiniai nurodymai visose derybose prireikus gali būti iš dalies keičiami ir papildomi, visų pirma tam, kad atspindėtų Europos Vadovų Tarybos gairių raidą.

               II.Susitarimo pobūdis ir taikymo sritis

               5.Dėl Susitarimo derėsis ir jį sudarys Sąjunga. Šiuo atžvilgiu Europos Sąjungos sutarties 50 straipsniu Sąjungai suteikiama išimtinė horizontalioji kompetencija šiame Susitarime aptarti visus išstojimui parengti būtinus klausimus. Ši išimtinė kompetencija yra vienkartinio pobūdžio ir yra skirta tik išstojimui iš Sąjungos parengti. Sąjungos naudojimasis šia specialia kompetencija sudarant Susitarimą neturės jokios įtakos Sąjungos ir jos valstybių narių kompetencijų paskirstymui ateityje priimant bet kokias priemones susijusiose srityse.

               6.Susitarime reikėtų priminti, kad Sąjungos teisė (įskaitant visą pirminę teisę, visų pirma Europos Sąjungos sutartį, Sutartį dėl Europos Sąjungos veikimo, stojimo sutartis ir Europos atominės energijos bendrijos steigimo sutartį, taip pat antrinę teisę ir tarptautinius susitarimus) Jungtinei Karalystei nustoja galioti Susitarimo dėl išstojimo įsigaliojimo dieną (toliau – išstojimo diena).

               7.Vadovaujantis Europos Sąjungos sutarties 50 straipsniu ir Europos Vadovų Tarybos gairėmis, Susitarime taip pat reikėtų priminti, kad Sąjungos teisė išstojimo dieną nustoja būti taikoma užjūrio šalims ir teritorijoms, specialiais ryšiais susijusioms su Jungtine Karalyste
                  1
               , ir Europos teritorijoms, už kurių išorės santykius yra atsakinga Jungtinė Karalystė, kurioms Sutartys taikomos pagal Sutarties dėl Europos Sąjungos veikimo 355 straipsnį. Kiek tai susiję su Susitarimo dėl išstojimo ir būsimų pagrindinių principų teritorine taikymo sritimi, derybiniai nurodymai turėtų visiškai atitikti Europos Vadovų Tarybos gairių 4 ir 24 punktus.

               8.Susitarime reikėtų nustatyti išstojimo dieną, kuri yra ne vėlesnė kaip 2019 m. kovo 30 d. 00.00 (Briuselio laiku), jei Europos Vadovų Taryba, susitarusi su Jungtine Karalyste, vieningai nenusprendžia pratęsti šio termino pagal Europos Sąjungos sutarties 50 straipsnio 3 dalį. Išstojimo dieną Jungtinė Karalystė taps trečiąja valstybe.

               III.Šių derybinių nurodymų tikslas ir taikymo sritis

               9.Europos Vadovų Tarybos gairėse nustatytas dviejų etapų požiūris į derybas. Pirmajame etape bus siekiama:

               –piliečiams, įmonėms, suinteresuotiesiems subjektams ir tarptautiniams partneriams suteikti kuo daugiau aiškumo ir teisinio tikrumo dėl Jungtinės Karalystės išstojimo iš Sąjungos tiesioginio poveikio;

               –išspręsti klausimus, susijusius su Jungtinės Karalystės atsiskyrimu nuo Sąjungos ir nuo visų teisių ir pareigų, kylančių Jungtinei Karalystei dėl įsipareigojimų, kuriuos ji prisiėmė kaip valstybė narė.

               10.Šis derybinių nurodymų rinkinys skirtas pirmajam derybų etapui. Atsižvelgiant į Europos Vadovų Tarybos nustatytą pirmojo derybų etapo tikslą, šiuose derybiniuose nurodymuose pirmenybė teikiama klausimams, kurie šiuo metu buvo nustatyti kaip tikrai būtini tvarkingam Jungtinės Karalystės išstojimui užtikrinti.

               11.Atsižvelgiant į žmonių, kuriems išstojimas turės tiesioginį poveikį, skaičių ir į išstojimo pasekmių rimtumą, pagrindinis derybų prioritetas – apsaugoti ES 27 valstybių narių piliečių ir jų šeimų Jungtinėje Karalystėje statusą ir teises ir Jungtinės Karalystės piliečių ir jų šeimų ES 27 valstybėse narėse statusą ir teises. Susitarime reikėtų numatyti būtinas veiksmingas tų piliečių teisių, įskaitant teisę praėjus nepertraukiamam penkerių metų teisėto gyvenimo šalyje laikotarpiui gauti leidimą nuolat gyventi šalyje, garantijas ir užtikrinti, kad jos būtų vykdomos, nediskriminacinės ir visapusiškos.

               12.Tvarkingam Jungtinės Karalystės išstojimui iš Sąjungos užtikrinti būtina, kad būtų įvykdytos finansinės prievolės, susijusios su visu JK narystės Sąjungoje laikotarpiu. Todėl pirmajame derybų etape būtina nustatyti finansinio susitarimo metodiką, pagrįstą III.2 skirsnyje nustatytais principais.

               13.Siekiant išvengti teisinio vakuumo ir, kiek tai įmanoma, pašalinti netikrumą, šiuo etapu nustatyta, kad Susitarime reikėtų paaiškinti padėtį, susijusią su rinkai iki išstojimo dienos pateiktomis prekėmis ir dar vykdomomis procedūromis, išvardytomis III.3 skirsnyje.

               14.Vadovaudamasi Europos Vadovų Tarybos gairėmis, Sąjunga yra įsipareigojusi toliau remti taiką, stabilumą ir susitaikymą Airijos saloje. Jokia šio Susitarimo nuostata neturėtų trukdyti siekti Didžiojo penktadienio susitarime ir su juo susijusiuose įgyvendinimo susitarimuose nustatytų tikslų ir vykdyti įsipareigojimų; atsižvelgiant į unikalias Airijos salos aplinkybes ir iššūkius, reikės lanksčių ir kūrybiškų sprendimų. Derybose visų pirma reikėtų siekti Airijos saloje išvengti realios sienos statymo, kartu užtikrinant Sąjungos teisinės tvarkos vientisumą. Reikėtų visapusiškai atsižvelgti į tai, kad Šiaurės Airijoje gyvenantys Airijos piliečiai ir toliau naudosis ES piliečių teisėmis. Turėtų būti pripažinti ES teisę atitinkantys galiojantys Airijos ir Jungtinės Karalystės dvišaliai susitarimai ir sutartos priemonės, kaip antai bendra kelionių erdvė. Susitarime taip pat reikėtų spręsti klausimus, susijusius su unikalia geografine Airijos padėtimi, įskaitant prekių tranzito (iš Airijos ir į Airiją per Jungtinę Karalystę) klausimus. Šie klausimai bus sprendžiami vadovaujantis Europos Vadovų Tarybos gairėse nustatytu požiūriu.

               15.Vadovaudamasi Europos Vadovų Tarybos gairėmis, Sąjunga turėtų susitarti su Jungtine Karalyste dėl priemonių, susijusių su Jungtinės Karalystės suvereniomis bazių teritorijomis Kipre, ir šiuo tikslu pripažinti Kipro Respublikos ir Jungtinės Karalystės dvišalius susitarimus ir sutartas priemones, kurie yra suderinami su Sąjungos teise, visų pirma kiek tai susiję su suvereniose bazių teritorijose gyvenančių ar dirbančių Sąjungos piliečių teisių ir interesų apsauga.

               16.Susitarimu turėtų būti užtikrinta būtina Sąjungos interesų Jungtinėje Karalystėje apsauga.

               17.Į Susitarimą reikėtų įtraukti nuostatas, susijusias su bendru Susitarimo administravimu. Tokios nuostatos turi apimti veiksmingus vykdymo užtikrinimo ir ginčų sprendimo mechanizmus, kuriais būtų visiškai paisoma Sąjungos ir jos teisinės tvarkos autonomiškumo, kad būtų užtikrintas veiksmingas įsipareigojimų pagal šį Susitarimą įgyvendinimas.

               18.Be to, vadovaujantis Europos Vadovų Tarybos gairėmis, kuo anksčiau turėtų būti užmegztas konstruktyvus dialogas su Jungtine Karalyste dėl galimo bendro požiūrio trečiųjų valstybių partnerių, tarptautinių organizacijų ir konvencijų, susijusių su iki išstojimo dienos prisiimtais tarptautiniais įsipareigojimais, kuriuos Jungtinė Karalystė ir toliau privalo vykdyti, atžvilgiu.

               19.Kai tik Europos Vadovų Taryba nuspręs, kad buvo padaryta pakankama pažanga, kad būtų galima pereiti prie kito derybų etapo, bus parengti nauji derybinių nurodymų rinkiniai. Atsižvelgiant į tai, klausimai, kuriems gali būti taikomos pereinamojo laikotarpio priemonės (pvz., jungiamosios priemonės, skirtos pereiti prie numatomų pagrindinių būsimų santykių principų taikymo), bus įtraukti į būsimus derybinių nurodymų rinkinius atsižvelgiant į padarytą pažangą. Šis požiūris suteiks galimybę veiksmingai paskirstyti ribotą laiką, pagal Europos Sąjungos sutarties 50 straipsnį skirtą Susitarimui sudaryti, nes bus išvengta poreikio tą patį klausimą spręsti kelis kartus skirtingais derybų etapais.

               III.1.Piliečių teisės

               20.Susitarimu išstojimo dieną reikėtų apsaugoti ES 27 valstybių narių piliečių, gyvenančių (ar gyvenusių) ir (arba) dirbančių (ar dirbusių) Jungtinėje Karalystėje, ir Jungtinės Karalystės piliečių, gyvenančių (ar gyvenusių) ir (arba) dirbančių (ar dirbusių) vienoje iš ES 27 valstybių narių, pagal Sąjungos teisę nustatytą statusą ir teises, įskaitant tas, kuriomis bus naudojamasi vėliau (pvz., su senatvės pensijomis susijusias teises). Šiuo tikslu Susitarime suteikiamos garantijos turėtų būti abipusės ir pagrįstos vienodų sąlygų ES 27 valstybių narių piliečiams ir vienodų sąlygų ES 27 valstybių narių piliečiams, palyginti su Jungtinės Karalystės piliečiais, principu, nustatytu atitinkamos srities Sąjungos acquis. Tos teisės turėtų būti saugomos kaip tiesiogiai įgyvendinamos teisės per visą asmenų, kuriems jos suteiktos, gyvenimą.

               21.Susitarime turėtų būti aptarti bent šie elementai:

               (a)asmenų, kuriems Susitarimas taikytinas, apibrėžtis. Taikymo asmenims sritis turėtų būti tokia pati kaip Direktyvos 2004/38 (įtraukiant tiek ekonomiškai aktyvius asmenis, t. y. darbuotojus ir savarankiškai dirbančius asmenis, tiek neaktyvius asmenis, kurie JK ar ES 27 gyveno iki išstojimo dienos, ir jų šeimos narius, kurie tuos asmenis lydi ar prie jų prisijungia bet kuriuo momentu iki arba po išstojimo dienos). Be to, į taikymo asmenims sritį turėtų būti įtraukti asmenys, kuriems taikomas Reglamentas 883/2004 (pvz., tarpvalstybiniai darbuotojai);

               (b)saugotinų teisių apibrėžtis. Ši apibrėžtis turėtų apimti bent šias teises:

               i)teises gyventi šalyje, kylančias iš Sutarties dėl Europos Sąjungos veikimo 21, 45 ir 49 straipsnių ir išdėstytas Direktyvoje 2004/38 (ta pati materialinė taikymo sritis, inter alia, apimanti teisę nuolat gyventi šalyje po nepertraukiamo penkerių metų teisėto gyvenimo laikotarpio) ir su tomis teisėmis susijusiose taisyklėse; bet koks dokumentas, susijęs su teisėmis gyventi šalyje (pavyzdžiui, registracijos pažymos, leidimo gyventi kortelės ar patvirtinamieji dokumentai), turi būti deklaracinio pobūdžio ir turi būti išduodamas taikant paprastą ir sklandžią procedūrą nemokamai arba už mokestį, neviršijantį panašių dokumentų išdavimo šalies piliečiams mokesčio;

               ii)teises ir pareigas, išdėstytas Reglamente 883/2004 dėl socialinės apsaugos sistemų koordinavimo ir Reglamente 987/2009, kuriuo įgyvendinamas Reglamentas 883/2004 (įskaitant būsimus abiejų reglamentų pakeitimus), ir apimančias, inter alia, sumavimo, išmokų eksporto teises ir vienos teisės sistemos taikymo principą;

               iii)teises, išdėstytas Reglamente 492/2011 dėl laisvo darbuotojų judėjimo Sąjungoje (pvz., teises patekti į darbo rinką, užsiimti veikla, naudotis socialinėmis ir mokesčių lengvatomis, mokytis, gauti būstą, kolektyvines teises);

               iv)teisę imtis savarankiškai dirbančių asmenų veiklos bei ja verstis pagal Sutarties dėl Europos Sąjungos veikimo 49 straipsnį.

               22.Dėl teisinio tikrumo priežasčių Susitarimu Jungtinėje Karalystėje ir ES 27 pagal Sąjungos teisės taisykles, taikomas iki išstojimo dienos, turėtų būti užtikrinta bet kurioje Sąjungos valstybėje narėje iki tos dienos gautų pripažintų diplomų, pažymėjimų ir kitų oficialią kvalifikaciją patvirtinančių dokumentų apsauga. Susitarimu taip pat turėtų būti užtikrinta, kad diplomai, pažymėjimai ir kiti oficialią kvalifikaciją patvirtinantys dokumentai, gauti trečiojoje valstybėje ir pripažįstami bet kurioje Sąjungos valstybėje narėje iki išstojimo dienos pagal Sąjungos teisės taisykles, taikomas iki tos dienos, būtų toliau pripažįstami ir po išstojimo dienos. Jame taip pat reikėtų numatyti tvarką, susijusią su pripažinimo procedūromis, kurios išstojimo dieną dar yra vykdomos.

               III.2.Finansinis susitarimas

               23.Vienu finansiniu susitarimu turėtų būti užtikrinta, kad ir Sąjunga, ir Jungtinė Karalystė vykdytų prievoles, susijusias su visu Jungtinės Karalystės narystės Sąjungoje laikotarpiu. Derybos dėl finansinio susitarimo metodikos turėtų būti pagrįstos toliau nurodytais principais.

               24.Turėtų būti vienas finansinis susitarimas, susijęs su:

               –Sąjungos biudžetu;

               –Jungtinės Karalystės narystės visose pagal Sutartis
                  2
                įsteigtose institucijose ar įstaigose (pvz., Europos investicijų banke ir Europos Centriniame Banke
                  3
               ), nutraukimu;

               –Jungtinės Karalystės dalyvavimu specialiuose su Sąjungos politika susijusiuose fonduose ir priemonėse (tokiuose kaip Europos plėtros fondas ir Pabėgėlių Turkijoje rėmimo priemonė).

               25.Šis vienas finansinis susitarimas turėtų būti pagrįstas principu, kad Jungtinė Karalystė privalo finansuoti jai priklausančią visų prievolių, prisiimtų jai būnant Sąjungos nare, dalį.

               26.Pagal Europos Vadovų Tarybos gairių 10 punktą šios prievolės apima įsipareigojimus, įskaitant neapibrėžtuosius įsipareigojimus, ir bet kokias kitas prievoles, atsirandančias dėl pagrindinio teisės akto, kaip apibrėžta Finansinio reglamento
                  4
                54 straipsnyje. Be to, Jungtinė Karalystė turėtų visiškai padengti konkrečias išlaidas, susijusias su išstojimo procesu, tokias kaip Sąjungos agentūrų ar kitų įstaigų perkėlimo išlaidos.

               27.Skaičiavimo metodas turėtų būti pagrįstas oficialiomis konsoliduotosiomis metinėmis ataskaitomis, prireikus papildomai pasinaudojant tarpinėmis ataskaitomis. Pagal jį taip pat bus naudojamos sumos, numatytos atitinkamuose pagrindiniuose aktuose (įskaitant orientacines sumas ir tolesnius veiksmus dėl jų per finansinio programavimo laikotarpį). Prievolės turėtų būti išreikštos eurais.

               28.Jungtinės Karalystės prievolių Sąjungos biudžetui apskaičiavimo metodas turėtų būti pagrįstas sprendimu dėl nuosavų išteklių
                  5
                ir juo reikėtų atsižvelgti į istorinius jos finansavimo dalies duomenis iki išstojimo dienos.

               29.Siekiant sušvelninti išstojimo poveikį Sąjungos biudžetui, reikėtų susitarti dėl mokėjimo sąlygų.

               30.Todėl Susitarimas turėtų apimti:

               (a)bendros sumos, kurią Jungtinė Karalystė turi sumokėti, kad įvykdytų savo finansines prievoles Sąjungos biudžetui, visoms pagal Sutartis įsteigtoms institucijoms ar įstaigoms, apskaičiavimą ir kitus finansinį poveikį turinčius klausimus. Bendrai sumai gali būti taikomi būsimi metiniai techniniai koregavimai;

               (b)Jungtinės Karalystės atliktinų metinių mokėjimų tvarkaraštį ir praktines šių mokėjimų sąlygas;

               (c)pereinamojo laikotarpio taisykles, siekiant užtikrinti Komisijos (arba, kai taikoma, kitos pagal Sąjungos teisę atsakingos įstaigos iki išstojimo dienos), Audito Rūmų, Europos kovos su sukčiavimu tarnybos (OLAF) vykdomą kontrolę ir Europos Sąjungos Teisingumo Teismo teisę priimti sprendimus dėl ankstesnių mokėjimų ir (arba) vykdomųjų raštų sumoms išieškoti Jungtinės Karalystės naudos gavėjams ir dėl bet kokių mokėjimų Jungtinės Karalystės naudos gavėjams po išstojimo dienos, kad būtų įvykdyti visi teisiniai įsipareigojimai (įskaitant galimas paskolas), kuriuos prisiimti atsakingas subjektas leido iki išstojimo dienos;

               (d)galimą tvarką, susijusią su teisiniais įsipareigojimais ar būsimais teisiniais įsipareigojimais Jungtinės Karalystės naudos gavėjams po išstojimo dienos (pvz., dėl mokėjimo Jungtinės Karalystės naudos gavėjams valdymo institucijų);

               (e)konkrečias taisykles, kuriomis siekiama spręsti Sąjungos biudžetui tenkančių ar konkrečių institucijų, įstaigų ar fondų prisiimtų neapibrėžtųjų įsipareigojimų (tokių kaip Europos investicijų banko ir Europos investicijų fondo suteiktos paskolos) klausimą.

               III.3. Padėtis, susijusi su rinkai pateiktomis prekėmis, ir pagal Sąjungos teisę vykdomų procedūrų rezultatai

               A. Pagal Sąjungos teisę iki išstojimo dienos rinkai pateiktos prekės

               31.Susitarimu turėtų būti užtikrinta, kad bet kokios pagal Sąjungos teisę Sąjungos rinkai iki išstojimo dienos teisėtai pateiktos prekės ir toliau galėtų būti teikiamos rinkai ir pradedamos naudoti po tos dienos tiek Jungtinėje Karalystėje, tiek ES 27, laikantis sąlygų, išdėstytų atitinkamoje Sąjungos teisėje, kuri buvo taikoma iki išstojimo dienos.

               B. Valstybių narių pagal Sąjungos teisę dar vykdomas teisminis bendradarbiavimas

               32.Susitarime reikėtų numatyti tvarką, susijusią su teisminio bendradarbiavimo procedūromis, kurios yra reglamentuojamos pagal Sąjungos teisę ir išstojimo dieną dar yra vykdomos. Visų pirma reikėtų nustatyti, kad tokios procedūros iki jų pabaigos ir toliau reglamentuojamos pagal atitinkamas Sąjungos teisės nuostatas, kurios buvo taikomos iki išstojimo dienos.

               33.Kalbant apie Jungtinės Karalystės ir ES 27 teisminį bendradarbiavimą civilinėse ir komercinėse bylose, Susitarimu reikėtų užtikrinti, kad nacionalinių teismų sprendimų, priimtų iki išstojimo dienos, pripažinimas ir vykdymas būtų toliau reglamentuojamas pagal atitinkamas Sąjungos teisės nuostatas, kurios buvo taikomos iki išstojimo dienos. Susitarimu taip pat reikėtų užtikrinti, kad ir toliau būtų taikomos Sąjungos teisės taisyklės, susijusios su teismo pasirinkimu ir taikytinos teisės pasirinkimu iki išstojimo dienos.

               C. Pagal Sąjungos teisę dar vykdomos administracinio ir teisėsaugos bendradarbiavimo procedūros

               34.Susitarime reikėtų numatyti tvarką, susijusią su administracinio ir teisėsaugos bendradarbiavimo procedūromis (įskaitant tikrinimą), kurios yra reglamentuojamos pagal Sąjungos teisę ir išstojimo dieną dar yra vykdomos. Visų pirma tokia tvarka turėtų būti užtikrinta, kad šios procedūros iki jų pabaigos ir toliau būtų reglamentuojamos pagal atitinkamas Sąjungos teisės nuostatas, kurios buvo taikomos iki išstojimo dienos. Taip pat reikėtų nustatyti galimo informacijos ir duomenų naudojimo išstojimo dieną dar vykdomuose teisėsaugos tyrimuose ir baudžiamuosiuose procesuose taisykles. Taisyklės turėtų būti taikomos ES 27 ar Sąjungos institucijų, įstaigų, organų ir agentūrų parengtai informacijai ir duomenims, kuriuos gavo ir (arba) turi Jungtinė Karalystė, ir Jungtinės Karalystės parengtai informacijai ir duomenims, kuriuos gavo ir (arba) turi ES 27 arba Sąjungos institucijos, įstaigos, organai ir agentūros. Į jas turėtų būti įtrauktos asmens duomenų apsaugos taisyklės.

               D. Dar vykdomos Sąjungos teisminės ir administracinės procedūros

               35.Susitarime reikėtų numatyti tvarką, susijusią su:

               (a)Europos Sąjungos Teisingumo Teisme išstojimo dieną dar vykdomais teismo procesais, susijusiais su Jungtine Karalyste, Jungtinės Karalystės fiziniais ir (arba) juridiniais asmenimis (įskaitant prašymus priimti prejudicinį sprendimą); Teisingumo Teismas turėtų likti kompetentingas priimti sprendimus tuose procesuose, ir jo sprendimai Jungtinei Karalystei turėtų būti privalomi;

               (b)Sąjungos institucijose, įstaigose, organuose ir agentūrose dar vykdomomis administracinėmis procedūromis, susijusiomis su Jungtine Karalyste (pavyzdžiui, pažeidimų nagrinėjimo procedūromis, valstybės pagalba) arba, kai taikoma, su Jungtinės Karalystės fiziniais ar juridiniais asmenimis;

               (c)galimybe po išstojimo dienos pradėti su Jungtine Karalyste susijusias administracines procedūras Sąjungos institucijose ir teismo procesus Europos Sąjungos Teisingumo Teisme (pavyzdžiui, pažeidimų nagrinėjimo procedūras, procedūras dėl valstybės pagalbos) dėl faktų, įvykusių iki išstojimo dienos;

               (d)Sąjungos aktų, kuriais nustatomos piniginės prievolės, ir Europos Sąjungos Teisingumo Teismo sprendimų, priimtų ar paskelbtų iki išstojimo dienos arba dar vykdomuose teismo ir administraciniuose procesuose, tolesniu vykdymo užtikrinimu.

               III.4.Kiti administraciniai klausimai, susiję su Sąjungos veikimu

               36.Į Susitarimą reikėtų įtraukti būtinas nuostatas, susijusias su Sąjungos ir jos institucijų ar įstaigų nuosavybės, lėšų, turto ir veiklos apsauga, taip pat darbuotojų (įskaitant į pensiją išėjusius darbuotojus) ir jų šeimos narių apsauga, kaip numatyta Sutartyse ir Sutarčių protokoluose (visų pirma Protokole Nr. 7 dėl Europos Sąjungos privilegijų ir imunitetų).

               37.Susitarimu prireikus turėtų būti užtikrintas toliau nurodytų dalykų nuosavybės perdavimas Jungtinei Karalystei:

               (a)specialių daliųjų medžiagų, kurios yra Europos atominės energijos bendrijos teritorijoje, šiuo metu priklauso minėtai bendrijai pagal Europos atominės energijos bendrijos steigimo sutarties 86 straipsnį ir kurių naudojimo teisę šiuo metu turi viešas arba privatus fizinis arba juridinis asmuo Jungtinėje Karalystėje;

               (b)Europos atominės energijos bendrijos turto, esančio Jungtinėje Karalystėje ir naudojamo siekiant numatyti apsaugos priemones pagal Europos atominės energijos bendrijos steigimo sutartį.

               Susitarime taip pat reikėtų numatyti, kad Jungtinė Karalystė prisiima visas teises ir pareigas, susijusias su perduotų medžiagų ar turto nuosavybe, ir reglamentuoti kitus su medžiagomis ir turtu susijusius klausimus pagal Europos atominės energijos bendrijos steigimo sutartį, visų pirma pirmiau minėtoms medžiagoms taikytinus įpareigojimus dėl apsaugos priemonių.

               38.Susitarime taip pat reikėtų numatyti, kad Jungtinė Karalystė savo jurisdikcijoje užtikrina, kad Sąjungos institucijų, įstaigų, organų ir agentūrų nariai, komitetų nariai, Sąjungos pareigūnai ir kiti tarnautojai toliau laikytųsi pareigų, jiems nustatytų pagal Sutarties dėl Europos Sąjungos veikimo 339 straipsnį iki išstojimo dienos.

               III.5.Susitarimo administravimas

               39.Susitarimu turėtų būti nustatyta institucinė struktūra, siekiant užtikrinti veiksmingą Susitarime nustatytų įpareigojimų vykdymo užtikrinimą, atsižvelgiant į Sąjungos interesą veiksmingai apsaugoti savo autonomiškumą ir savo teisinę tvarką, įskaitant Europos Sąjungos Teisingumo Teismo vaidmenį.

               40.Jame taip pat reikėtų numatyti tinkamus institucinius susitarimus, kurie leistų imtis priemonių susidarius nenumatytoms situacijoms, kurių Susitarimas neapima, ir į Susitarimą įtraukti būsimus Sąjungos teisės pakeitimus, kai tai būtina tinkamam Susitarimo įgyvendinimui užtikrinti.

               41.Į Susitarimą reikėtų įtraukti nuostatas, kuriomis užtikrinamas ginčų sprendimas ir Susitarimo vykdymas. Visų pirma tos nuostatos turėtų apimti ginčus dėl šių klausimų:

               –Sąjungos teisės tolesnio taikymo;

               –piliečių teisių;

               –kitų Susitarimo nuostatų, kaip antai finansinio susitarimo ar priemonių, kurių imasi institucinė struktūra susidarius nenumatytoms situacijoms, taikymo ir aiškinimo.

               42.Šiais klausimais turėtų būti išlaikyta Europos Sąjungos Teisingumo Teismo jurisdikcija (ir Komisijos atliekamas priežiūros vaidmuo). Alternatyvus ginčų dėl su Sąjungos teise nesusijusių Susitarimo nuostatų taikymo ir aiškinimo sprendimas turėtų būti numatytas tik jei juo užtikrinamos nepriklausomumo ir nešališkumo garantijos, lygiavertės Europos Sąjungos Teisingumo Teismo garantijoms.

               43.Susitarime reikėtų numatyti, kad visos Susitarime pateiktos nuorodos į Sąjungos teisės sąvokas ar nuostatas turi būti suprantamos taip, kad apimtų Europos Sąjungos Teisingumo Teismo praktiką aiškinant tokias sąvokas ar nuostatas iki išstojimo dienos. Be to, jei dėl tam tikrų Susitarimo nuostatų nustatomas alternatyvus ginčų sprendimas, reikėtų įtraukti nuostatą, pagal kurią aiškinant tokias sąvokas ir nuostatas būtų atsižvelgiama į būsimą Europos Sąjungos Teisingumo Teismo praktiką po išstojimo dienos.

               IV.Procedūrinė derybų tvarka

               44.Vadovaujantis 27 valstybių narių valstybių ar vyriausybių vadovų pareiškimu, taip pat Europos Vadovų Tarybos bei Europos Komisijos pirmininkų pareiškimu, šiuose derybiniuose nurodymuose nustatomos išsamios priemonės, kuriomis reglamentuojami Tarybos bei jos parengiamųjų organų ir Sąjungos derybininko santykiai.

               45.Sąjungos derybininkas su Jungtine Karalyste derėsis nuolat koordinuodamas veiksmus ir palaikydamas dialogą su Taryba ir jos parengiamaisiais organais. Šioje srityje Taryba ir Nuolatinių atstovų komitetas, padedami Darbo grupės 50 straipsnio klausimais, teiks rekomendacijas Sąjungos derybininkui, visiškai laikydamiesi Sutartimis nustatytos institucinės pusiausvyros, vadovaudamiesi Europos Vadovų Tarybos gairėmis ir laikydamiesi derybinių nurodymų.

               46.Sąjungos derybininkas laiku konsultuosis su Tarybos parengiamaisiais organais ir jiems atsiskaitys. Šiuo tikslu Taryba prieš kiekvieną derybų posėdį ir po jo surengs Darbo grupės 50 straipsnio klausimais posėdį. Sąjungos derybininkas turėtų laiku teikti būtiną su derybomis susijusią informaciją ir dokumentus.

                     (1)
                  Išvardytos Sutarties dėl Europos Sąjungos veikimo II priedo dvylikoje paskutinių įtraukų.

                     (2)
                  Tai neturi įtakos teisės aktų nustatytiems reikalavimams, taikomiems atitinkamoms institucijoms ir įstaigoms, visų pirma kylantiems iš atitinkamų Sutarčių protokolų.

                     (3)
                  Pagal Sutarčių protokolo Nr. 4 47 straipsnį 2010 m. gruodžio 13 d. Sprendimu ECB/2010/28 dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai (2011/22/ES), nustatyta pasirašyto ir apmokėto ECB kapitalo apimtis ir forma, palyginti su Anglijos banko dalimi. Apmokėtas kapitalas yra įnašas Europos Centrinio Banko veiklos išlaidoms padengti.

                     (4)
                  2012 m. spalio 25 d. Europos Parlamento ir Tarybos reglamentas (ES, Euratomas ) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002, OL L 298, 2012 10 26, p. 1–96.

                     (5)
                  2014 m. gegužės 26 d. Tarybos sprendimas (2014/335/ES, Euratomas), OL L 168, 2014 6 7, p. 105–111.


               EUROPOS KOMISIJA
            Briuselis, 2016 10 06
            COM(2016) 642 final
            Rekomendacija
            TARYBOS SPRENDIMAS
            kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą

               AIŠKINAMASIS MEMORANDUMAS

               Pridedamas pasiūlymas yra teisinė priemonė, kuria remiantis galima pateikti rekomendaciją dėl Tarybos sprendimo, kuriuo pritariama tam, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas).

               Pagal Stojimo aktą Kroatija prie Europos Sąjungos ir jos valstybių narių pasirašytų ar sudarytų tarptautinių susitarimų prisijungia sudarydama prie tų susitarimų pridedamą protokolą.

               2008 m. birželio 16 d. Liuksemburge pasirašytas ir 2015 m. birželio 1 d. įsigaliojo Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimas (toliau – Susitarimas).

               2012 m. rugsėjo 24 d. Taryba įgaliojo Komisiją Europos Sąjungos bei jos valstybių narių ir Kroatijos Respublikos vardu pradėti derybas su Bosnija ir Hercegovina dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo.

               Nuo 2012 m. gruodžio 13 d. iki 2016 m. balandžio 28 d. įvyko keli derybų etapai. Po tolesnių techninių konsultacijų ir susirašinėjimo 2016 m. liepos 18 d. Komisija ir Bosnija ir Hercegovina parafavo Protokolą.

               Komisija siūlo Tarybai priimti sprendimą dėl Protokolo pasirašymo ir laikino taikymo ir sudaryti Protokolą Europos Sąjungos bei jos valstybių narių vardu. Europos atominės energijos bendrija (toliau – EAEB) taip pat yra Stabilizacijos ir asociacijos susitarimo šalis. Pagal EAEB sutarties 101 straipsnį sprendimą sudaryti susitarimą priima Komisija Tarybai pritarus kvalifikuota balsų dauguma.

               Todėl reikia priimti atskirus Europos Sąjungos ir EAEB sprendimus dėl Protokolo pasirašymo ir sudarymo.

               Dėl Protokolo sudarymo EAEB vardu Komisija Tarybai rekomenduoja:

               –pritarti pagal EAEB steigimo sutarties 101 straipsnio antrą pastraipą.

               Rekomendacija

               TARYBOS SPRENDIMAS

               kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą

               EUROPOS SĄJUNGOS TARYBA,

               atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,

               atsižvelgdama į Europos Komisijos rekomendaciją,

               kadangi:

               (1)2008 m. birželio 16 d. pasirašytas ir 2015 m. birželio 1 d.
                  1
                įsigaliojo Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimas;

               (2)Kroatijos Respublika Sąjungos valstybe nare tapo 2013 m. liepos 1 d.;

               (3)pagal 2012 m. Akto dėl Kroatijos Respublikos stojimo į Europos Sąjungą sąlygų 6 straipsnio 2 dalies antrą pastraipą dėl Kroatijos prisijungimo prie Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo turėtų būti susitariama Tarybai, vieningai veikiant valstybių narių vardu, ir atitinkamai trečiajai šaliai sudarant tokio susitarimo protokolą;

               (4)2012 m. rugsėjo 24 d. Taryba įgaliojo Komisiją pradėti derybas su Bosnija ir Hercegovina dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas), sudarymo;

               (5)šios derybos baigtos 2016 m. liepos 18 d. parafavus Protokolą;

               (6)į Protokolą įtraukti klausimai, kurie priklauso Europos atominės energijos bendrijos kompetencijai;

               (7)dėl tų klausimų, kurie priklauso Europos atominės energijos bendrijos kompetencijai, turėtų būti pritarta tam, kad Komisija Europos atominės energijos bendrijos vardu sudarytų Protokolą;

               (8)dėl tų klausimų, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį, Protokolo pasirašymui ir sudarymui taikoma atskira procedūra,

               PRIĖMĖ ŠĮ SPRENDIMĄ:

               1 straipsnis

               Pritariama tam, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą.

               Protokolo tekstas pridedamas prie sprendimo dėl jo pasirašymo.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 164, 2015 6 30, p. 2.

    ---documentbreak---

               EUROPOS KOMISIJA
            Briuselis, 2016 10 06
            COM(2016) 642 final
            PRIEDAS
            prie
            TARYBOS SPRENDIMO
            kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą

               PROTOKOLAS

               Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą

               BELGIJOS KARALYSTĖ,

               BULGARIJOS RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               AIRIJA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA,

               KROATIJOS RESPUBLIKA,

               ITALIJOS RESPUBLIKA,

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJA,

               MALTOS RESPUBLIKA,

               NYDERLANDŲ KARALYSTĖ,

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS KARALYSTĖ,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties Susitariančiosios Šalys, toliau – valstybės narės, ir

               EUROPOS SĄJUNGA bei EUROPOS ATOMINĖS ENERGIJOS BENDRIJA,

               toliau – Europos Sąjunga,

               ir

               BOSNIJA IR HERCEGOVINA ,

               atsižvelgdamos į Kroatijos Respublikos (toliau – Kroatija) įstojimą į Europos Sąjungą 2013 m. liepos 1 d.,

               kadangi:

               (1)2008 m. birželio 16 d. Liuksemburge pasirašytas ir 2008 m. liepos 1 d.–2015 m. gegužės 31 d. galiojo Europos Bendrijų bei jų valstybių narių ir Bosnijos ir Hercegovinos laikinasis susitarimas;

               (2)2011 m. gruodžio 9 d. Briuselyje pasirašyta Sutartis dėl Kroatijos stojimo į Europos Sąjungą (toliau – Stojimo sutartis);

               (3)2013 m. liepos 1 d. Kroatija įstojo į Europos Sąjungą;

               (4)2008 m. birželio 16 d. Liuksemburge pasirašytas ir 2015 m. birželio 1 d. įsigaliojo Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimas (toliau – SAS);

               (5)pagal Kroatijos stojimo akto 6 straipsnio 2 dalį dėl Kroatijos prisijungimo prie SAS susitariama sudarant SAS protokolą;

               (6)siekiant užtikrinti, kad būtų atsižvelgta į tame susitarime nurodytus abipusius Europos Sąjungos ir Bosnijos ir Hercegovinos interesus, buvo surengtos SAS 37 straipsnio 3 dalyje numatytos konsultacijos,

               SUSITARĖ:

               I skirsnis

               Susitariančiosios Šalys

               1 straipsnis

               Kroatija yra 2008 m. birželio 16 d. Liuksemburge pasirašyto Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo (toliau – SAS) šalis ir kaip ir kitos Europos Sąjungos valstybės narės atitinkamai priima SAS bei prie tą pačią dieną pasirašyto Baigiamojo akto pridedamų bendrųjų deklaracijų ir vienašalių deklaracijų tekstus ir į juos atsižvelgia.

               II skirsnis

               SAS IR JO PRIEDŲ BEI PROTOKOLŲ TEKSTŲ PAKEITIMAI

               Žemės ūkio produktai

               2 straipsnis

               Žemės ūkio produktai sensu stricto

               1. SAS 27 straipsnio 3 dalyje pridedama nauja antra pastraipa:

               Įsigaliojus Protokolui, kuriuo atsižvelgiama į Kroatijos įstojimą į Europos Sąjungą, arba, jei šis Protokolas taikomas laikinai, nuo jo laikino taikymo datos pirmoje pastraipoje nurodyta metinė tarifinė kvota yra 13 210 tonų (grynasis svoris).

               2. SAS 27 straipsnyje pridedama nauja 4a dalis:

               4a. Be 4 dalies nuostatų, įsigaliojus Protokolui, kuriuo atsižvelgiama į Kroatijos įstojimą į Europos Sąjungą, arba, jei šis Protokolas taikomas laikinai, nuo jo laikino taikymo datos Bosnija ir Hercegovina panaikina muitus, taikomus tam tikriems Sąjungos kilmės importuojamiems žemės ūkio produktams, išvardytiems III f priede, atsižvelgdama į nurodytą kiekvieno produkto tarifinę kvotą.

               3. Šio protokolo I priedas pridedamas kaip SAS III f priedas ir yra neatskiriama SAS dalis.

               3 straipsnis

               Žuvų ir žuvininkystės produktai

               1. SAS 28 straipsnyje pridedama ši 1a dalis:

               1a. Įsigaliojus Protokolui, kuriuo atsižvelgiama į Kroatijos įstojimą į Europos Sąjungą, arba, jei šis Protokolas taikomas laikinai, nuo jo laikino taikymo datos Sąjunga panaikina visus muitus ir lygiaverčio poveikio priemones, taikomus Bosnijos ir Hercegovinos kilmės žuvų ir žuvininkystės produktams, išskyrus IVa priede išvardytus produktus. IVa priede išvardytiems produktams taikomos jame išdėstytos nuostatos.

               2. SAS 28 straipsnyje pridedama ši 3 dalis:

               3. Įsigaliojus Protokolui, kuriuo atsižvelgiama į Kroatijos įstojimą į Europos Sąjungą, arba, jei šis Protokolas taikomas laikinai, nuo jo laikino taikymo datos Bosnija ir Hercegovina leidžia pradėti naudoti tarifines kvotas importuojamiems gyviems karpiams, kurių KN kodas 0301 93 00, ir nustato neapmuitinamą 75 tonų metinę ribą. Kvotos ribas viršijantiems importuojamiems produktams taikomi SAS V priede nustatyti muitai.

               3. Šio protokolo II priedas pridedamas kaip SAS IVa priedas ir yra neatskiriama SAS dalis.

               4 straipsnis

               Perdirbti žemės ūkio produktai

               Šio protokolo III priedas pridedamas kaip SAS 1 protokolo III priedas ir yra neatskiriama SAS dalis.

               5 straipsnis

               Susitarimas dėl vyno

               Įsigaliojus Protokolui, kuriuo atsižvelgiama į Kroatijos įstojimą į Europos Sąjungą, arba, jei šis Protokolas taikomas laikinai, nuo jo laikino taikymo datos SAS 27 straipsnio 5 dalyje nurodytas 7 protokolo I priedas  iš dalies keičiamas taip, kaip išdėstyta šio Protokolo IV priede.

               III skirsnis
               BENDROSIOS IR BAIGIAMOSIOS NUOSTATOS

               6 straipsnis

               Šis protokolas ir jo priedai yra neatskiriama SAS dalis.

               7 straipsnis

               1. Laikydamosi savo procedūrų, šį protokolą patvirtina Europos Sąjunga bei jos valstybės narės ir Bosnija ir Hercegovina.

               2. Šalys viena kitai praneša apie 1 dalyje nurodytų atitinkamų procedūrų užbaigimą. Patvirtinimo dokumentai deponuojami Europos Sąjungos Tarybos generaliniame sekretoriate.

               8 straipsnis

               1. Šis protokolas įsigalioja pirmą kito mėnesio po paskutinio patvirtinimo dokumento deponavimo dieną.

               2. Jei iki pirmos mėnesio dienos praėjus vienam mėnesiui po protokolo pasirašymo dienos deponuoti ne visi šio protokolo patvirtinimo dokumentai, jis taikomas laikinai. Laikino taikymo data yra pirma mėnesio diena praėjus vienam mėnesiui po pasirašymo dienos.

               9 straipsnis

               Šis protokolas sudarytas dviem egzemplioriais, kurių tekstas airių, anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių, bosnių ir serbų kalbomis yra autentiškas.

               PRIEDAI

               I PRIEDAS

               „III f PRIEDAS

               BOSNIJOS IR HERCEGOVINOS TARIFŲ NUOLAIDOS EUROPOS SĄJUNGOS KILMĖS PIRMINIAMS ŽEMĖS ŪKIO PRODUKTAMS

               (Nurodyta SAS 27 straipsnio 4a dalyje)

                        1.

                        Nuo Protokolo įsigaliojimo dienos arba nuo jo laikino taikymo pradžios atsižvelgiant į Kroatijos įstojimą į Europos Sąjungą toliau išvardytiems produktams pagal tarifines kvotas panaikinamas muitas. Kvotos ribas viršijantiems importuojamiems produktams taikoma DPS muito norma.  2017 m. taikoma visa kvota, nepriklausomai nuo atitinkamos Protokolo įsigaliojimo arba laikino taikymo pradžios datos.

                        KN kodas

                        Aprašymas

                        Tarifinė kvota (tonomis)

                        0102

                        Gyvi galvijai:

                        - Galvijai:

                        0102 29

                        - - Kiti:

                        - - - Kiti:

                        - - - - Didesnio kaip 300 kg svorio:

                        - - - - - Karvės:

                        0102 29 61

                        - - - - - - Skerstinos

                        1 935

                        - - - - - Kitos:

                        0102 29 91

                        - - - - - - Skerstini

                        190

                        0103

                        Gyvos kiaulės:

                        - Kitos:

                        0103 92

                        - - Sveriančios ne mažiau kaip 50 kg:

                        - - - Naminių rūšių:

                        0103 92 11

                        - - - - Paršavedės, ne mažiau kaip vieną kartą apsiparšiavusios, ne mažesnio kaip 160 kg svorio

                        575

                        0103 92 19

                        - - - - Kitos

                        1 755

                        0103 92 90

                        - - - Kitos

                        195

                        0105

                        Gyvi naminiai paukščiai, t. y. Gallus domesticus rūšies paukščiai (vištos ir gaidžiai), antys, žąsys, kalakutai ir perlinės vištos (patarškos):

                        - Kiti:

                        0105 94 00

                        - - Gallus domesticus rūšies paukščiai (vištos ir gaidžiai)

                        1 455

                        0207

                        Naminių paukščių, nurodytų 0105 pozicijoje, mėsa ir valgomieji subproduktai, švieži, atšaldyti arba užšaldyti:

                        - - Gallus domesticus rūšies paukščių (vištų ir gaidžių):

                        0207 12

                        - - Skerdenėlės, nesukapotos į dalis, užšaldytos:

                        0207 12 90

                        - - - Nupeštos ir išskrostos, be galvų ir pėdų, taip pat be kaklelių, širdelių, kepenėlių ir skilvelių, vadinamos „65 % viščiukas“, arba pateiktos kitu pavidalu

                        80

                        0207 13

                        - - Skerdenėlių dalys ir subproduktai, švieži arba atšaldyti:

                        - - - Skerdenėlių dalys:

                        0207 13 10

                        - - - - Be kaulų

                        90

                        - - - - Su kaulais:

                        0207 13 30

                        - - - - - Sveiki sparneliai su plongaliais arba be jų

                        55

                        0207 13 60

                        - - - - - Kulšelės ir jų dalys

                        320

                        - - - Subproduktai:

                        0207 13 99

                        - - - - Kiti

                        25

                        0207 14

                        - - Skerdenėlių dalys ir subproduktai, užšaldyti:

                        - - - Skerdenėlių dalys:

                        - - - - Su kaulais:

                        0207 14 20

                        - - - - - Pusės arba ketvirčiai

                        30

                        0207 14 60

                        - - - - - Kulšelės ir jų dalys

                        130

                        - - - Subproduktai:

                        0207 14 99

                        - - - - Kiti

                        50

                        0401

                        Nekoncentruotas pienas ir grietinėlė, į kuriuos nepridėta cukraus ar kitų saldiklių:

                        0401 40

                        - Kurių riebumas didesnis kaip 6 %, bet ne didesnis kaip 10 % masės:

                        0401 40 10

                        - - Tiesiogiai išfasuoti į pakuotes, kurių neto tūris ne didesnis kaip 2 litrai

                        80

                        0401 50

                        - Kurių riebumas didesnis kaip 10 % masės:

                        - Ne didesnis kaip 21 %:

                        0401 50 11

                        - - - Tiesiogiai išfasuoti į pakuotes, kurių neto tūris ne didesnis kaip 2 litrai

                        30

                        0402

                        Pienas ir grietinėlė, koncentruoti arba į kuriuos pridėta cukraus ar kitų saldiklių:

                        - Miltelių, granulių arba kitokio pavidalo sausieji produktai, kurių riebumas didesnis kaip 1,5 % masės;

                        0402 21

                        - - Į kuriuos nepridėta cukraus ar kitų saldiklių:

                        - - - Kurių riebumas ne didesnis kaip 27 % masės:

                        0402 21 18

                        - - - - Kiti

                        25

                        0403

                        Pasukos, rūgpienis ir grietinė, jogurtas, kefyras ir kitoks fermentuotas arba raugintas pienas ir grietinėlė, koncentruoti arba nekoncentruoti, į kuriuos pridėta arba nepridėta cukraus ar kitų saldiklių arba aromatinių medžiagų, taip pat į kuriuos pridėta arba nepridėta vaisių, riešutų arba kakavos:

                        0403 90

                        - Kiti:

                        - - Nearomatizuoti, į kuriuos nepridėta vaisių, riešutų arba kakavos:

                        - - - Kiti:

                        - - - - Į kuriuos nepridėta cukraus arba kitų saldiklių, kurių riebumas:

                        0403 90 51

                        - - - - - Ne didesnis kaip 3 % masės

                        500

                        0403 90 53

                        - - - - Didesnis kaip 3 %, bet ne didesnis kaip 6 % masės

                        290

                        0405

                        Sviestas ir kiti pieno riebalai ir aliejai; pieno pastos:

                        0405 10

                        - Sviestas:

                        - - Kurio riebumas ne didesnis kaip 85 % masės:

                        - - - Natūralus sviestas:

                        0405 10 11

                        - - - - Tiesiogiai supakuoti į pakuotes, kurių neto masė ne didesnė kaip 1 kg

                        160

                        0405 10 19

                        - - - - Kitas

                        200

                        0406

                        Sūriai ir varškė:

                        0406 10

                        - Švieži (nenokinami arba nekonservuojami) sūriai, įskaitant išrūgų sūrius, ir varškė

                        - - Kurių riebumas ne didesnis kaip 40 % masės

                        0406 10 30

                        - - - Mozzarella skystyje ar be jo

                        355

                        0406 10 50

                        - - - Kiti

                        0406 10 80

                        - - Kiti

                        165

                        0409 00 00

                        Natūralus medus

                        165

                        0701

                        Bulvės, šviežios arba atšaldytos:

                        0701 90

                        - Kitos:

                        - - Kitos:

                        0701 90 50

                        - - - Šviežios, nuo sausio 1 d. iki birželio 30 d.

                        50

                        0701 90 90

                        - - - Kitos

                        1 265

                        0704

                        Gūžiniai kopūstai, žiediniai kopūstai, ropiniai kopūstai, lapiniai kopūstai ir panašios valgomosios bastučio genties (brassica) daržovės, šviežios arba atšaldytos:

                        0704 90

                        - Kiti:

                        0704 90 10

                        - - Baltagūžiai ir raudongūžiai kopūstai

                        280

                        0706

                        Morkos, ropės, burokėliai, puteliai, gumbiniai salierai, ridikai ir panašūs valgomieji šakniavaisiai, švieži arba atšaldyti:

                        0706 10 00

                        - Morkos ir ropės

                        50

                        0806

                        Vynuogės, šviežios arba džiovintos:

                        0806 10

                        - Šviežios:

                        0806 10 10

                        - - Valgomųjų vynuogių veislės

                        45

                        0809

                        Abrikosai, vyšnios, persikai (įskaitant nektarinus), slyvos ir dygiųjų slyvų vaisiai, švieži:

                        - Vyšnios:

                        0809 21 00

                        Rūgščiosios vyšnios (Prunus cerasus)

                        410

                        0811

                        Vaisiai ir riešutai, nevirti arba išvirti garuose ar vandenyje, sušaldyti, į kuriuos pridėta arba nepridėta cukraus ar kitų saldiklių:

                        0811 90

                        - Kiti:

                        - - Kiti:

                        - - - Vyšnios:

                        0811 90 75

                        - - - - Rūgščiosios vyšnios (Prunus cerasus)

                        70

                        1601

                        Dešros ir panašūs produktai iš mėsos, mėsos subproduktų arba kraujo; maisto produktai, daugiausia pagaminti iš šių produktų:

                        - Kiti:

                        1601 00 91

                        - - Dešros, sausos arba tepamos, nevirtos ir nekeptos

                        285

                        1602

                        Kiti paruošti arba konservuoti gaminiai iš mėsos, mėsos subproduktų arba kraujo:

                        1602 10 00

                        - Homogenizuoti produktai

                        75

                        1602 20

                        - Iš bet kurių gyvūnų kepenų:

                        1602 20 90

                        - - Kiti

                        140

                        - Iš naminių paukščių, priskiriamų 0105 pozicijai:

                        1602 31

                        - - Iš kalakutų:

                        - - - Kurių sudėtyje ne mažiau kaip 57 % svorio sudaro paukščių mėsa arba subproduktai:

                        1602 31 19

                        - - - - Kiti:

                        40

                        1602 32

                        - - Iš Gallus domesticus rūšies paukščių (vištų ir gaidžių)

                        - Iš kiaulienos:

                        - - - Kurių sudėtyje ne mažiau kaip 57 % svorio sudaro paukščių mėsa arba subproduktai:

                        1602 32 11

                        - - - - Nevirti ir nekepti

                        130

                        1602 32 19

                        - - - - Kiti

                        30

                        1602 32 30

                        - - - Kurių sudėtyje ne mažiau kaip 25 % svorio, bet mažiau kaip 57 % svorio sudaro paukščių mėsa arba subproduktai

                        170

                        1602 32 90

                        - - - Kiti

                        230

                        1602 41

                        - - Kumpiai ir jų dalys:

                        1602 41 10

                        - - - Naminių kiaulių

                        360

                        1602 49

                        - - Kiti, įskaitant mišinius:

                        - - - Naminių kiaulių:

                        - - - - Kurių sudėtyje ne mažiau kaip 80 % svorio sudaro bet kurios rūšies mėsa arba mėsos subproduktai, įskaitant bet kurios rūšies arba kilmės riebalus;

                        1602 49 15

                        - - - - - Kiti mišiniai, kurių sudėtyje yra kumpio (šlaunų), menčių, nugarinių arba sprandinių ir jų dalių

                        150

                        1602 49 30

                        - - - - Kurių sudėtyje ne mažiau kaip 40 % svorio, bet mažiau kaip 80 % svorio sudaro bet kurios rūšies mėsa arba mėsos subproduktai, įskaitant bet kurios rūšies arba kilmės riebalus

                        445

                        1602 49 50

                        - - - - Kurių sudėtyje mažiau kaip 40 % svorio sudaro bet kurios rūšies mėsa arba mėsos subproduktai, įskaitant bet kurios rūšies arba kilmės riebalus

                        60

                        1602 50

                        - Iš galvijų:

                        - - Kiti:

                        1602 50 31

                        - - - Sūdyta jautiena, sandariai įpakuota

                        70

                        1602 50 95

                        - - - Kiti

                        295

                        1701

                        Cukranendrių arba cukrinių runkelių cukrus ir chemiškai gryna sacharozė, kurių būvis kietas:

                        - Kitas:

                        1701 91 00

                        - - Į kurį pridėta aromatinių arba dažiųjų medžiagų

                        55

                        1701 99

                        - - Kitas:

                        1701 99 10

                        - - - Baltasis cukrus

                        3 470

                        2001

                        Daržovės, vaisiai, riešutai ir kitos valgomosios augalų dalys, paruoštos arba konservuotos su actu arba acto rūgštimi:

                        2001 10 00

                        - Agurkai ir dygliuotieji agurkai (kornišonai)

                        265

                        2001 90

                        - Kiti:

                        2001 90 70

                        - - Saldžiosios paprikos

                        70

                        2005

                        Kitos daržovės, paruoštos arba konservuotos be acto arba acto rūgšties, neužšaldytos, išskyrus produktus, priskiriamus 2006 pozicijai:

                        - Kitos daržovės ir daržovių mišiniai:

                        2005 99

                        - - Kiti:

                        2005 99 50

                        - - - Daržovių mišiniai

                        245

                        2005 99 60

                        - - - Rauginti kopūstai

                        40

                        2.

                        Pateiktų produktų importui į Bosniją ir Hercegoviną taikomos toliau nurodytos nuolaidos. Kvotos ribas viršijantiems importuojamiems produktams taikoma DPS muito norma. 2017 m. taikoma visa kvota, nepriklausomai nuo atitinkamos Protokolo įsigaliojimo arba laikino taikymo pradžios datos.

                        KN kodas

                        Aprašymas

                        Tarifinė kvota (tonomis)

                        Nuo 2017 01 01

                        Nuo 2018 01 01

                        Nuo 2019 01 01

                        0401

                        Nekoncentruotas pienas ir grietinėlė, į kuriuos nepridėta cukraus ar kitų saldiklių:

                        0401 20

                        - Kurių riebumas didesnis kaip 1 %, bet ne didesnis kaip 6 % masės:

                        - Ne didesnis kaip 3 % masės:

                        0401 20 11

                        - - - Tiesiogiai išfasuoti į pakuotes, kurių neto tūris ne didesnis kaip 2 litrai

                        5 432

                        9 506

                        13 580

                        - Didesnis kaip 3 %:

                        0401 20 91

                        - - - Tiesiogiai išfasuoti į pakuotes, kurių neto tūris ne didesnis kaip 2 litrai

                        720

                        1 440

                        1 440

                        0403

                        Pasukos, rūgpienis ir grietinė, jogurtas, kefyras ir kitoks fermentuotas arba raugintas pienas ir grietinėlė, koncentruoti arba nekoncentruoti, į kuriuos pridėta arba nepridėta cukraus ar kitų saldiklių arba aromatinių medžiagų, taip pat į kuriuos pridėta arba nepridėta vaisių, riešutų arba kakavos:

                        0403 10

                        - Jogurtas:

                        - - Nearomatizuotas, į kurį nepridėta vaisių, riešutų arba kakavos:

                        - - - Į kurį nepridėta cukraus arba kitų saldiklių, kurio riebumas:

                        0403 10 11

                        - - - - Ne didesnis kaip 3 % masės

                        1 515

                        3 030

                        3 030

                        0403 10 13

                        - - - - Didesnis kaip 3 %, bet ne didesnis kaip 6 % masės

                        1 520

                        3 040

                        3 040

                        0403 90

                        - Kiti:

                        - - Nearomatizuoti, į kuriuo nepridėta vaisių, riešutų arba kakavos:

                        - - - Kiti:

                        - - - Į kuriuos nepridėta cukraus arba kitų saldiklių, kurių riebumas:

                        0403 90 59

                        - - - - - Didesnis kaip 6 % masės

                        1 762,5

                        3 525

                        3 525

                        1601

                        Dešros ir panašūs produktai iš mėsos, mėsos subproduktų arba kraujo; maisto produktai, daugiausia pagaminti iš šių produktų:

                        - Kiti:

                        1601 00 99

                        - - Kiti

                        1 692,5

                        3 385

                        3 385

               II PRIEDAS

               „IVa PRIEDAS
               Į EUROPOS SĄJUNGĄ IMPORTUOJAMOMS BOSNIJOS IR HERCEGOVINOS KILMĖS PREKĖMS TAIKOMI MUITAI

               (Nurodyta SAS 28 straipsnio 1a dalyje)

                        1.

                        Nuo Protokolo įsigaliojimo datos arba nuo jo laikino taikymo pradžios atsižvelgiant į Kroatijos įstojimą į Europos Sąjungą iš Bosnijos ir Hercegovinos į Europos Sąjungą importuojamiems produktams taikomos toliau nurodytos nuolaidos. 2017 m. taikoma visa kvota, nepriklausomai nuo atitinkamos Protokolo įsigaliojimo arba laikino taikymo pradžios datos.

                        KN kodai

                        Aprašymas

                        Tarifinės kvotos apimtis (tonomis)

                        Muito dydis
                        (pagal kvotą)

                        Muito dydis
                        (viršijus kvotą)

                        0301 91 00

                        0302 11 00

                        0303 14 00

                        0304 42 00

                        ex 0304 52 00

                        0304 82 00

                        ex 0304 99 21

                        ex 0305 10 00

                        ex 0305 39 90

                        0305 43 00

                        ex 0305 59 80

                        ex 0305 69 80

                        Upėtakiai (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ir Oncorhynchus chrysogaster): gyvi; švieži arba atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti maistui

                        500

                        0 %

                        70 %
                           DPS muito

                        0301 93 00

                        0302 73 00

                        0303 25 00

                        ex 0304 39 00

                        ex 0304 51 00

                        ex 0304 69 00

                        ex 0304 93 90

                        ex 0305 10 00

                        ex 0305 31 00

                        ex 0305 44 90

                        ex 0305 59 80

                        ex 0305 69 80

                        Karpiai (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus) gyvi; švieži arba atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti maistui

                        140

                        0 %

                        70 %
                           DPS muito

                        ex 0301 99 85

                        0302 85 10

                        0303 89 50

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Jūriniai karosai (Dentex dentex ir Pagellus spp.): gyvi; švieži arba atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti maistui

                        30

                        0 %

                        30 %
                           DPS muito

                        ex 0301 99 85

                        0302 84 10

                        0303 84 10

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Paprastieji ešeriai (Dicentrarchus labrax): gyvi; švieži arba atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti maistui

                        30

                        0 %

                        30 %
                           DPS muito

                        1604 13 11

                        1604 13 19

                        ex 1604 20 50

                        Paruoštos arba konservuotos sardinės

                        50

                        6 %

                        100 %

                        1604 16 00

                        1604 20 40

                        Paruošti arba konservuoti ančiuviai

                        70

                        12,5 %

                        100 %

                        2.

                        Muito norma, taikoma visiems SS 1604 pozicijai priskiriamiems produktams, išskyrus paruoštas arba konservuotas sardines ir paruoštus arba konservuotus ančiuvius, sumažinama iki 70 % DPS muito normos.

               III PRIEDAS

               „1 PROTOKOLO III PRIEDAS

                  BOSNIJOS IR HERCEGOVINOS TARIFŲ NUOLAIDOS EUROPOS SĄJUNGOS KILMĖS PERDIRBTIEMS ŽEMĖS ŪKIO PRODUKTAMS

               (Nurodyta SAS 25 straipsnyje)

               Nuo Protokolo įsigaliojimo dienos arba nuo jo laikino taikymo pradžios atsižvelgiant į Kroatijos įstojimą į Europos Sąjungą pagal toliau nurodytas tarifines kvotas panaikinamas importo muitas. Kvotos ribas viršijantiems importuojamiems produktams taikoma DPS muito norma. 2017 m. taikoma visa kvota, nepriklausomai nuo atitinkamos Protokolo įsigaliojimo arba laikino taikymo pradžios datos.

                        KN kodas

                        Aprašymas

                        Tarifinė kvota (tonomis)

                        0403

                        Pasukos, rūgpienis ir grietinė, jogurtas, kefyras ir kitoks fermentuotas arba raugintas pienas ir grietinėlė, koncentruoti arba nekoncentruoti, į kuriuos pridėta arba nepridėta cukraus ar kitų saldiklių arba aromatinių medžiagų, taip pat į kuriuos pridėta arba nepridėta vaisių, riešutų arba kakavos:

                        0403 10

                        - Jogurtas:

                        - - Aromatizuotas arba į kurį pridėta vaisių, riešutų arba kakavos:

                        - - - Kitas, kurio riebumas:

                        0403 10 91

                        - - - - Ne didesnis kaip 3 % masės

                        480

                        0403 10 93

                        - - - - Didesnis kaip 3 %, bet ne didesnis kaip 6 % masės

                        130

                        0403 10 99

                        - - - - Didesnis kaip 6 % masės

                        25

                        0403 90

                        - Kiti:

                        - - Aromatizuoti arba į kuriuos pridėta vaisių, riešutų arba kakavos:

                        - - - Kiti, kurių riebumas:

                        0403 90 91

                        - - - - Ne didesnis kaip 3 % masės

                        530

                        0403 90 93

                        - - - - Didesnis kaip 3 %, bet ne didesnis kaip 6 % masės

                        55

                        1905

                        Duona, pyragai, bandelės, pyragaičiai, sausainiai ir kiti kepiniai, su kakava arba be kakavos; ostijos ir kalėdaičiai, tuščios kapsulės, naudojamos farmacijoje, plokštieji vafliai, ryžinis popierius ir panašūs produktai:

                        - Saldūs sausainiai; vafliai ir sausblyniai:

                        1905 31

                        - - Saldūs sausainiai:

                        - - - Visiškai arba iš dalies padengti ar glaistyti šokoladu arba kitais produktais, kurių sudėtyje yra kakavos:

                        1905 31 19

                        - - - - Kiti

                        365

                        - - - Kiti:

                        - - - - Kiti:

                        1905 31 99

                        - - - - - Kiti

                        600

                        1905 32

                        - - Vafliai ir sausblyniai:

                        - - - Kiti:

                        - - - - Visiškai arba iš dalies padengti ar glaistyti šokoladu arba kitais produktais, kurių sudėtyje yra kakavos:

                        1905 32 19

                        - - - - - Kiti

                        300

                        1905 90

                        - Kiti:

                        - - Kiti:

                        1905 90 45

                        - - - Sausainiai

                        35

                        2208

                        Nedenatūruotas etilo alkoholis, kurio alkoholio koncentracija, išreikšta tūrio procentais, mažesnė kaip 80 % tūrio; spiritai, likeriai ir kiti spiritiniai gėrimai:

                        2208 20

                        - Spiritai, pagaminti distiliuojant vynuogių vyną arba vynuogių išspaudas:

                        - - Induose, kurių talpa ne didesnė kaip 2 litrai:

                        2208 20 29

                        - - - Kiti:

                        ex

                        2208 20 29

                        - - - - Vynuogių brendis ir vynuogių išspaudų brendis

                        85

                        ex

                        2208 20 29

                        - - - - Kiti

                        2402

                        Cigarai, įskaitant cigarus su apipjaustytais galais, cigarilės ir cigaretės su tabaku arba tabako pakaitalais:

                        2402 20

                        - Cigaretės, kurių sudėtyje yra tabako:

                        2402 20 90

                        - - Kitos

                        3 200

               IV PRIEDAS

               „7 PROTOKOLO I PRIEDO PAKEITIMAI

                        1.

                        7 protokolo I priedo 1 punkte pateikta vyno importo į Europos Sąjungą lentelė pakeičiama šia lentele:

                        2.

                        7 protokolo I priedo 3 punkte pateikta vyno importo į Bosniją ir Hercegoviną lentelė pakeičiama šia lentele:


               EUROPOS KOMISIJA
            Briuselis, 2016 07 27
            COM(2016) 519 final
            Rekomendacija
            TARYBOS ĮGYVENDINIMO SPRENDIMASkuriuo Portugalijai skiriama bauda už tai, kad nesiėmė veiksmingų priemonių perviršiniam deficitui panaikinti

               Rekomendacija

               TARYBOS ĮGYVENDINIMO SPRENDIMAS

               kuriuo Portugalijai skiriama bauda už tai, kad nesiėmė veiksmingų priemonių perviršiniam deficitui panaikinti

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. lapkričio 16 d. Europos Parlamento ir Tarybos reglamentą (ES) Nr. 1173/2011 dėl veiksmingo biudžeto priežiūros vykdymo užtikrinimo euro zonoje, ypač į jo 6 straipsnį,

               kadangi:

               (1)2016 m. liepos 12 d. priimtu sprendimu Taryba nustatė, kad Portugalija nesiėmė veiksmingų priemonių perviršiniam deficitui panaikinti, kaip nurodyta 2013 m. birželio 21 d. Tarybos rekomendacijoje, pateiktoje pagal Sutarties
                  1
                126 straipsnio 7 dalį;

               (2)Tarybai priėmus sprendimą pagal Sutarties 126 straipsnio 8 dalį, kad Portugalija nesiėmė veiksmingų priemonių perviršiniam deficitui panaikinti, Komisija Tarybai turėtų rekomenduoti skirti baudą;

               (3)iš principo Portugalijai skiriama bauda turėtų sudaryti 0,2 % ankstesnių metų jos BVP, tačiau ši suma gali būti sumažinta arba atšaukta remiantis išimtinėmis ekonominėmis aplinkybėmis arba tinkamai pagrįstu susijusios valstybės narės prašymu;

               (4)2015 m. Portugalijos BVP buvo 179,37 mlrd. EUR. 0,2 % šio BVP sudaro 358 738 200 EUR;

               (5)pagal Reglamento (ES) Nr. 1173/2011 2 straipsnio 3 dalį „išimtinės ekonominės aplinkybės“ – tai aplinkybės, kai pamatinę vertę viršijantis valdžios sektoriaus biudžeto deficitas yra laikomas išimtiniu, kaip apibrėžta SESV 126 straipsnio 2 dalies a punkto antroje įtraukoje ir nurodyta Reglamente (EB) Nr. 1467/97. Pagal pastarąjį reglamentą, toks deficito perviršis laikomas išimtiniu, kai jis susidaro: i) dėl neįprasto įvykio, kurio atitinkama valstybė narė negali kontroliuoti ir kuris daro didelį poveikį valdžios sektoriaus finansinei būklei, arba ii) kai jis atsiranda dėl didelio ekonomikos nuosmukio, tai yra neigiamo metinio BVP augimo rodiklio arba dėl susikaupusio produkcijos sumažėjimo užsitęsusiu labai lėto metinio BVP augimo, palyginti su augimo potencialu, laikotarpiu;

               (6)įvertinus pirmiau minėtų sąlygų pritaikymą Portugalijai, galima daryti tokias išvadas:

               nors 2011 ir 2012 m. Portugalijos metinis PVP augimas susitraukė greičiau, negu tikėtasi, nuo 2013 m. pavasario ekonominė padėtis pamažu taisėsi. Nedarbas taip pat gerokai padidėjo iki 2013 m., tačiau Portugalijos ekonomikai galiausiai pradėjus gerėti 2014 m. jis vėl ėmė mažėti. Nuo 2014 m. BVP augo gerokai greičiau nei potenciali gamybos apimtis ir tikimasi, kad tokia situacija išliks ir 2016 m. Pagal Komisijos 2016 m. pavasario prognozę, tikimasi, kad BVP toliau augs – 1,5 % 2016 m., o 2017 m. augimas paspartės iki 1,7 %. Taigi, laikotarpiu, kurį apima 2013 m. birželio 21 d. Tarybos rekomendacija (t. y. 2013–2015 m.), didelio ekonomikos nuosmukio nebuvo;

               be to, 2013–2015 m. laikotarpiu neįvyko jokio neįprasto įvykio, kurio vyriausybė negalėtų kontroliuoti ir kuris darytų didelį poveikį viešiesiems finansams;

               (7)todėl išimtinių ekonominių aplinkybių, kurios suteiktų pagrindą sumažinti baudos sumą, nėra;

               (8)2016 m. liepos 18 d. Portugalija pateikė Komisijai pagrįstą prašymą Tarybai rekomenduoti skirti nulinio dydžio baudą. Savo prašymui pagrįsti Portugalija pateikė tokias priežastis:

               (9)Portugalija primena esmines fiskalinio konsolidavimo pastangas ir struktūrines reformas, įgyvendintas per paskutinę ekonominio koregavimo programą. Ji taip pat dar kartą patvirtina savo tvirtą pasiryžimą 2016 m. panaikinti perviršinį deficitą, įskaitant įsipareigojimą reikalui esant priimti priemones nuokrypiams nuo biudžeto šalinti, ir 2017 m. vykdyti fiskalinį konsolidavimą, laikydamasi 2016 m. liepos 12 d. Tarybos priimtos šaliai skirtos fiskalinės rekomendacijos. Portugalija mano, kad sankcijų taikymas turėtų neigiamos įtakos siekiant biudžeto tikslų, kuriais būtų panaikintas perviršinis deficitas šiais metais. Ji taip pat atkreipia dėmesį į ekonominės politikos įsipareigojimus, visų pirma susijusius su finansų sistemos stabilizavimu ir 2016 m. nacionalinėje reformų programoje pateiktomis priemonėmis. Galiausiai Portugalija mano, kad dabartinėje Europos ir tarptautinėje aplinkoje bet kokia sankcija yra nederama, visų pirma turint omenyje didelį neapibrėžtumą, kylantį dėl Jungtinės Karalystės referendumo dėl narystės Europos Sąjungoje rezultatų;

               (10)įvertinus pirmiau minėtus argumentus galima daryti toliau pateikiamas išvadas;

               (11)nors Portugalija nesiėmė veiksmingų priemonių perviršiniam deficitui panaikinti laikydamasi 2013 m. birželio 21 d. Tarybos rekomendacijos, bendras fiskalinis koregavimas nuo 2010 iki 2014 m. iš tiesų buvo labai didelis. Daugiau nei 6 % pagerėjus struktūriniam balansui, nominalusis deficitas, atėmus vienkartines priemones, sumažėjo daugiau nei 5 % BVP. Kartu su fiskaliniu koregavimu buvo vykdomos visapusiškos struktūrinės reformos pagal koregavimo programą, kuri buvo sėkmingai užbaigta 2014 m. birželio mėn. ir paruošė sąlygas patikimesniam ekonomikos atsigavimui. Vis dėlto, kaip nurodyta 2016 m. liepos 12 d. Tarybos sprendime, užbaigus ekonominę programą reformos prarado pagreitį. Svarbūs uždaviniai išlieka, nes vis dar aukštas privačiojo sektoriaus ir valstybės skolos lygis apsunkina ekonomiką, o didelis nedarbo lygis trukdo ekonominiam koregavimui;

               (12)Portugalijos valdžios institucijų pasiryžimas 2016 m. panaikinti perviršinį deficitą ir 2017 m. laikytis šaliai skirtų fiskalinių rekomendacijų yra svarbus ženklas, rodantis Vyriausybės ketinimą laikytis Stabilumo ir augimo pakto. Vyriausybė pakartoja vasario 11 d. Euro grupėje prisiimtą savo įsipareigojimą
                  2
                2016 m., reikalui esant, imtis fiskalinių priemonių bet kokiems galimiems biudžeto vykdymo nuokrypiams ištaisyti. Visų pirma, ji įsipareigoja išlaikyti įšaldytus kai kuriuos asignavimus, sudarančius 0,2 % BVP, kaip pabrėžta stabilumo programoje. Prie pagrįsto prašymo pridedamame priede pateikta papildoma informacija apie tai, kaip šie asignavimai gali būti naudojami, todėl įsipareigojimas jų neišleisti tol, kol įšaldymas yra reikalingas, yra dar labiau įtikimas. Pirma, tai rodo, kad asignavimai numatyti konkrečiai valstybės institucijoms, kurių finansavimas jau buvo padidintas, palyginti su 2015 m.; taigi jos negali prašyti daugiau lėšų. Antra, norėdama pasinaudoti šiais asignavimais bet kokia valstybės tarnyba privalo pateikti leidimą išlaidoms, kuriam reikalingas aiškus finansų ministro sutikimas. Galiausiai, šie asignavimai skiriami papildomai prie jau biudžete numatytų asignavimų ir rezervų, kurie taip pat turi būti tvirtinami;

               (13)kalbant apie tvarų perviršinio deficito panaikinimą ir, visų pirma, 2017 m. biudžetą, pagrįstame prašyme daroma nuoroda daugiausia į būsimą biudžeto plano projektą, kuris bus pateiktas spalio mėn., ir įsipareigojama laikytis šaliai skirtos fiskalinės rekomendacijos, kurioje reikalaujama ne mažesnio kaip 0,6 % BVP struktūrinio koregavimo. Tai yra teigiamas poslinkis, palyginti su viso labo 0,35 % BVP dydžio struktūriniu koregavimu, numatytu 2017 m. stabilumo programoje, o konkrečios koregavimo priemonės dar turi būti nustatytos;

               (14)kalbant apie tariamą neigiamą sankcijų poveikį perviršinio deficito naikinimui 2016 m., Reglamento (ES) Nr. 1173/2011 6 straipsnio 1 dalyje baudos dydis apribojamas, kad neviršytų 0,2 % BVP, tai yra pakankamai nedidelė suma, kuri yra suderinama su perviršinio deficito panaikinimu. Be to, bet kokia galima bauda neturėtų įtakos struktūrinio balanso svyravimui;

               (15)įsipareigojimas tęsti struktūrines reformas svarbiausiose ekonominės politikos srityse ir toliau taikyti bankų sistemos stabilizavimo priemones yra sveikintinas, nes jos taip pat yra atitinkamų Portugalijai skirtų rekomendacijų dalis. Kalbant apie 2016 m. ir vėliau numatytas kitas struktūrines reformas, pavyzdžiui, skirtas verslo aplinkai gerinti arba įmonių kapitalo nepakankamumo problemai spręsti, nurodytos priemonės nelabai skiriasi nuo to, kas buvo pateikta 2016 m. nacionalinėje reformų programoje. Nors šios reformos iš principo yra patikimos, egzistuoja su jų įgyvendinimu susijusi rizika. Galiausiai, priede aiškiai nurodytas poreikis nustatyti neveiksnių paskolų mažinimui skirtą programą;

               (16)kalbant apie sprendimo deramumą dabartinėje Europos ir tarptautinėje aplinkoje, Taryba puikiai žino apie padidėjusį neapibrėžtumą esamomis aplinkybėmis, visų pirma turint omenyje Jungtinės Karalystės referendumo dėl narystės Europos Sąjungoje rezultatus;

               (17)atsižvelgiant į Portugalijos pagrįstą prašymą ir į anksčiau išdėstytus argumentus, visų pirma vykdant ekonominio koregavimo programą kartu su visapusiškomis struktūrinėmis reformomis atliktą fiskalinį koregavimą; įsipareigojimus: i) reikalui esant 2016 m. imtis fiskalinių priemonių bet kokiems galimiems biudžeto vykdymo nuokrypiams ištaisyti, ii) 2017 m. imtis papildomo 0,25 % BVP struktūrinio koregavimo, palyginti su 0,35 % BVP koregavimu, nustatytu 2016 m. balandžio mėn. stabilumo programoje, ir iii) vykdyti struktūrines reformas svarbiausiose srityse, atsižvelgiant į esamas problemas, įskaitant bankų sistemos stabilizavimo priemones, laikoma, kad Portugalijos pateiktos priežastys suteikia pagrindą panaikinti 0,2 % BVP dydžio baudą,

               PRIĖMĖ ŠĮ SPRENDIMĄ:

               1 straipsnis

               Portugalijai skirtina 0,2 % BVP dydžio bauda už tai, kad nesiėmė veiksmingų priemonių pagal 2013 m. birželio 21 d. Tarybos rekomendaciją, yra atšaukiama.

               2 straipsnis

               Šis sprendimas skirtas Portugalijos Respublikai.

               Priimta Briuselyje

                  Tarybos vardu

                  Pirmininkas

                     (1)

                         Žr. Tarybos sprendimą 427/1.

                     (2)

                        Žr.

                        Euro grupės pranešimas 47/16